כשנה אחרי שפרש מתפקידו כראש עיריית כרמיאל, תפקיד שמילא במשך כמעט שלושה עשורים, פתח לאחרונה עדי אלדר בקריירה חדשה: ראש עיר מלווה. בחודש האחרון החל אלדר להעניק ייעוץ לראש העירייה החדש של קריית שמונה, עו״ד אביחי שטרן, שזכה בבחירות בסוף השנה שעברה.
תוכנית ראשי ערים מלווים היא מיזם של המרכז לשלטון מקומי שנועד לתת מענה ולסייע לראשי ערים חדשים. ישנם קרוב ל-120 ראשי ערים שנבחרו לראשונה בבחירות באוקטובר 2018 והתוכנית מאפשרת להם לקבל ייעוץ וליווי מראשי ערים ותיקים שפרשו מהתפקיד.
עדי אלדר מספר: ״קיבלתי פניה ממשרד הפנים ונשאלתי אם אני מוכן לקחת חלק בפרויקט ונעניתי בחיוב. אני אלווה את ראש עיריית קריית שמונה כמנטור, אתן לו עצות וטיפים מנסיוני רב השנים. לפני למעלה מחודש התקיימה פגישה ראשונה בינינו ובשבוע שעבר התקיימה פגישה נוספת. אין לי ספק שאעשה ככול יכולתי כדי לסייע לראש העיר״.
הבא הורים וילדים – מטבח, אוכל – בלאגן או חוויה נפלאה?